
Parlamentul României

Camera Deputaţilor

	Comisia pentru muncă şi 

protecţie socială


	Comisia pentru învățământ


	Nr. 4c-9/749
	Nr. 4c-11/327


Bucureşti, 07.12.2022
PLx 517/2022
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.111/2022 pentru completarea Ordonanţei de urgenţă a Guvernului nr.80/2022 privind reglementarea unor măsuri în domeniul ocupării posturilor în sectorul bugetar, trimis Comisiei pentru muncă şi protecţie socială şi Comisiei pentru învățământ pentru examinare pe fond, în procedură de urgenţă, cu adresa nr.PLx 517/2022  din 26 septembrie 2022.
	PREŞEDINTE,

Adrian Solomon
	PREŞEDINTE,

Natalia-Elena Intotero

Parlamentul României

Camera Deputaţilor

	Comisia pentru muncă şi 

protecţie socială


	Comisia pentru învățământ


	Nr. 4c-9/749
	Nr. 4c-11/327


Bucureşti, 07.12.2022 

PLx 517/2022
RAPORT  COMUN

asupra proiectului de Lege privind aprobarea Ordonanţei de urgenţă a Guvernului nr.111/2022 pentru completarea Ordonanţei de urgenţă a Guvernului nr.80/2022 privind reglementarea unor măsuri în domeniul ocupării posturilor în sectorul bugetar
În temeiul art.95 şi 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru învățământ au fost sesizate, prin adresa nr.PLx 517/2022 din 26 septembrie 2022, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.111/2022 pentru completarea Ordonanţei de urgenţă a Guvernului nr.80/2022 privind reglementarea unor măsuri în domeniul ocupării posturilor în sectorul bugetar.

Proiectul de lege are ca obiect de reglementare aprobarea Ordonanței de urgență a Guvernului nr.111/2022, prin care se instituie o excepție de la suspendarea organizării concursurilor pentru posturile vacante şi temporar vacante din sistemul bugetar. Astfel, se vor putea desfăşura concursuri pentru ocuparea posturilor didactice, didactice auxiliare şi nedidactice, vacante sau temporar vacante din unităţile de învăţământ preuniversitar şi din instituţiile de învăţământ superior de stat, după aprobarea de către Guvern a unui memorandum iniţiat de Ministerul Educaţiei în acest sens.
La întocmirea prezentului raport comun, cele două comisii au avut în vedere: 

· avizul favorabil al Consiliului Legislativ (nr.830/14.07.2022)

· avizul favorabil al Comisiei juridice, de disciplină şi imunităţi 
(nr.4c-13/783/25.10.2022)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/584/05.10.2022)

· avizul favorabil al Comisiei pentru administrație publică și amenajarea teritoriului (nr.4c-7/608/16.11.2022).
În conformitate cu prevederile Regulamentului Camerei Deputaţilor, republicat, cu modificările și completările ulterioare, comisiile au dezbătut proiectul de lege în şedinţe separate. 

La şedinţa Comisiei pentru învățământ din data de 15 noiembrie 2022 au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Ionel Florian Lixandru – Secretar de Stat în cadrul Ministerului Educației.

La şedinţa Comisiei pentru muncă şi protecţie socială din data de 6 decembrie 2022 au participat deputaţii conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege în forma adoptată de Senat. 
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Eduard Corjescu – director general în cadrul Ministerului Muncii și Solidarității Sociale.
Proiectul de lege a fost adoptat de Senat, în calitate de primă Cameră sesizată, în şedinţa din 19 septembrie 2022.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de  adoptare a proiectului de lege în forma adoptată de Senat.
	PREŞEDINTE,

Adrian Solomon
	PREŞEDINTE,

Natalia-Elena Intotero



	SECRETAR,

Dan-Constantin Şlincu

	SECRETAR,
Laurențiu-Cristinel Țepeluș


	Şef birou Lidia Vlădescu
Întocmit,

Expert parlamentar Cristina Turcu
	Șef birou Ioana Florina Mînzu
Consultant Laura-Ștefania Ungureanu

